cyanic-selkie/wikianc huggingface dataset:
Хамбург
Политика
Градот Хамбург е една од 16-те германски покраини, така што работата на градоначалникот на Хамбург повеќе одговора на улогата на министер-претседател, отколку на градоначалник. Како германска сојузна влада, одговорна е за јавното образование, судските власти и јавната сигурност; како општина, дополнително е одговорна за библиотеките, спортските објекти, канализацијата, водоснабдувањето и социјалните услуги.
Од 1897, седиштето на владата е во Градскиот дом на Хамбург („ратхаус“), со канцеларијата на градоначалникот, сала за состаноци за сенатот, како и за парламентот во Хамбург. Од 2001 до 2010, градоначалник на Хамбург бил Оле фон Бојст,, кој владеел во првата широка покраинска „црно-зелена“ коалиција во Германија, која се состоела од конзервативната ЦДУ и алтернативната ГАЛ, која е регионално крило во Хамбург на партијата Сојуз '90/Зелени. Фон Бојст бил накратко наследен од Кристоф Алхаус во 2010, но коалицијата се распаднала на 28 ноември 2010. На 7 март 2011, Олаф Шолц (СПД) станал градоначалник.
Окрузи
Хамбург е составен од 7 окрузи (германски: Bezirke) и поделен во 105 квартови (германски: Stadtteile). Исто така, има околу 180 места (германски: Ortsteile). Урбаната организација е регулирано со Уставот на Хамбург и неколку закони. Повеќето од квартовите порано биле независни градови или села припоени подоцна кон Хамбург. Последното припојување било направено со законот за голем Хамбург од 1937, кога градовите Алтона, Харбург и Вандсбек биле споени со покраината Хамбург. Законот за основање и управа на ханзиниот град Хамбург го основал Хамбург како покраина и општина. Некои од окрузите и квартови биле неколкупати менувани во текот на годините.
Секој округ е управуван од окружниот совет (германски: Bezirksversammlung) и администриран од окружен администратор (германски: Bezirksamtsleiter). Окрузите во Хамбург не се независни окрузи. Силата на окружните влади е ограничена и подредени се на сенатот на Хамбург. Окружниот администратор е избран од окружниот совет, а потоа бара потврда и именување од сенатот во Хамбург. Квартовите немаат никакви свои управни тела.
Во 2008, окрузи во Хамбург биле Алтона, Бергедорф, Ајмсбител, Хамбург-Мите, Хамбург-Норд, Харбург и Вандсбек.
Алтона е најзападниот урбан округ на десниот брег на реката Елба. Од 1640 до 1864, Алтона била под управа на данската монархија. Алтона бил независен град до 1937. Политички, следниве квартови се дел од Алтона: Алтона-Алтштат, Алтона-Норд, Баренфелд, Отензен, Отмаршен, Грос Флотбек, Осдорф, Луруп, Нинштетен, Бланкенезе, Изерброк, Зилдорф, Рисен, Штерншанце.
Бергедорф се состои од следниве квартови Алермее, Алтенгаме, Бергедорф—центар на поранешен независен град, Билвердер, Курслак, Кирхвердер, Лобриге, Морфлет, Нојенгаме, Оксенвердер, Рајтброк, Шпаденланд и Татенберг.
Ајмсбител е поделен на девет квартови: Ајделштет, Ајмсбител, Харфештехуде, Хоелуфт-Запад, Локштет, Ниндорф, Ротербаум, Шнелзен и Штелинген. Во рамките на овој округ се наоѓа и поранешната еврејска населба Гриндел.
Хамбург-Мите („Хамбург-Центар“) го покрива главно урбаниот центар на градот Хамбург и се состои од квартовите: Билброк, Билштет, Боргфелде, Финкенвердер, Хафен Сити, Хам-Норд, Хам-Мите, Хам-Зид, Хамерброк, Хорн, Клајнер Грасброк, Нојверк, Ротенбургсорт, Занкт Георг, Занкт Паули, Штајнвердер, Федел, Валтерсхоф и Вилхелмсбург. Квартовите Хамбург-Алтштат („стар град“) и Нојштат („нов град“) се со историско потекло на Хамбург.
Хамбург-Норд ги содржи квартовите Алстердорф, Бармбек-Норд, Бармбек-Зид, Дулсберг, Епендорф, Фулсбител, Грос Борстел, Хоелуфт-Ост, Хоенфелде, Лангенхорн, Олсдорф, Уленхорст и Винтерхуде.
Харбург се наоѓа на јужните брегови на реката Елба и покрива делови од пристаништето Хамбург, станбени и рурални области и некои истражувачки институти. Квартовите се Алтенвердер, Кранц, Ајсендорф, Франкоп, Гут Мор, Харбург, Хаусбрух, Хајмфелд, Лангенбек, Мармсторф, Морбург, Нојенфелде, Нојграбен-Фишбек, Нојланд, Ренебург, Синсторф и Вилсторф.
Вандсбек е поделен на квартовите Бергштет, Бремфелд, Дувенштет, Ајлбек, Фармзен-Берне, Хумелсбител, Јенфелд, Лемзал-Мелингштет, Маринтал, Попенбител, Ралштет, Зазел, Штајлсхоп, Тондорф, Фолксдорф, Вандсбек, Велингсбител и Волдорф-Олштет.
Архитектура
Хамбург има архитектонски значајни градби во широк спектар од стилови. Меѓутоа, има и неколку облакодери. Од друга страна, црквите како што се Свети Никола, највисоката градба во светот во 19-от век, се важни знаменитости. На панорамата на Хамбург карактеристички се високите кубиња на главните цркви (Hauptkirchen) црква Свети Михаил (наречена „Мишел“), црква Свети Петар, црква Свети Јаков (St. Jacobi) и црква Свети Катарина покриени со бакарни плочки и се разбира телевизиската кула „Хајнрих Херц“, некогаш јавно достапна радио и телевизиска кула.
Многуте потоци, реки и канали во Хамбург се пречени од преку 2.300 мостови, повеќе отколку Амстердам или Венеција. Хамбург има повеќе моста во рамките на градот отколку кој било друг град на светот. Келбрандскиот мост, мостовите Фрајхафен и мостовите Кенеди и Ломбард го делат Биненалстер од Аусеналстер се важните сообраќајници.
Најголемиот европски градски развој (до 2008), Хафен Сити, ќе има домови за 10.000 жители и 15.000 работници. Планот ги вклучува проектите од Рем Колхас и Ренцо Пјано. Филхармониската сала Елба (Elbphilharmonie), се очекува да биде завршена до средината 2012, ќе има концерти во салата на врвот на еден стара магацин, проектирана од швајцарската фирма Herzog & de Meuron.
Многуте паркови во Хамбург се распоредени во целиот град, што го прави Хамбург многу зелен град. Најголемите паркови се Stadtpark (Градски парк), Гробишта Олсдорф и Плантен ун Бломен (растенија и цвеќиња). Stadtpark, хамбуршкиот „Central Park“, има големи тревни површини и огромна водокула, во која е сместен еден од најголемите планетариуми во Европа. Паркот и неговите градби биле проктирани од Фриц Шумахер во 1910-тите.
Паркови и градини
Alter Botanischer Garten Hamburg е историска ботаничка градина, која се наоѓа во паркот Плантен ун Бломен, која сега главно се состои од стаклени градини. Botanischer Garten Hamburg е современа ботаничка градина одржувана од Хамбуршкиот универзитет.
Култура и современ живот
Хамбург нуди повеќе од 40 театри, 60 музеи и 100 музички места и клубови. Во 2005, повеќе од 18 милиони луѓе присуствувале на концерти, изложби, театарски претстави, кино-претстави, музеи и други различни културни настани. Повеќе од 8.552 оданочени компании – просечната големина била 3,16 вработени – биле ангажирани во културниот сектор, во кој се вклучени музични, изведувачки активности и литература. Има пет (5) компании во креативниот сектор на секои илјада жители (Берлин 3, Лондон 37). Хамбург влегол во шемата на Наградата за европска зелена престолнина и бил награден со титулата Европска зелена престолнина за 2011.
Театри
Покраинскиот „Германски театар“, Театар Талија, „Театар Онзорг“, „Шмитс Тиволи“ и Kampnagel се добро познати во Германија и во странство. The English Theatre близу U3-станицата Мундсбург бил основан во 1976 и е најстариот професионален театар на англиски јазик во Германија и има исклучиво англиски глумци во театарската група.
Музеи
Хамбург има неколку големи музеи и галерии, кои прикажуваат класична и современа уметност, како на пример Хамбуршки Кунстхале со неговата современа уметничка галерија (Galerie der Gegenwart), Музеј за уметност и индустрија (Museum für Kunst und Gewerbe) и Deichtorhallen/Куќа на фотографија. Меѓународниот поморски музеј отворен во квартот Хафен Сити во 2008. Има различни специјализирани музеи во Хамбург, како што е Музејот за труд (Museum der Arbeit) и неколку музеи за локалната историја, на пример Отворен музеј Кикеберг (Freilichtmuseum am Кикеберг). Два музејски брода близу Ландунгсбрикен сведочат за товарниот брод (Кап Сан Диего) и товарниот едреник (Рикмер Рикмерс). Најголемиот модел на железнички музеј во светот Минијатурна волшебна земја со 12 километри вкупна должина на железнички пруги, исто така, се наоѓа близу Ландугсбрикен во поранешен магацин.
Доселенички град БалинШтат е посветен на милионите Европејци, кои се доселиле во Северна и Јужна Америка помеѓу 1850 и 1939. Посетителите кои потекнуваат од тие прекуморски доселеници може да ги бараат нивните предци на компјутерските терминали.
Музика
Хамбуршката покраинска опера е водечка оперска куќа. Неговиот оркестар е Филхармонијата на Хамбург. Другиот градски познат оркестар е Симфониски оркестар на северногерманското радио. Главната концертна сала е Лајсцхале, Musikhalle Hamburg, во очекување на завршувањето на новата Филхармониска сала Елба. Лајсцхале, го вдомува и третиот оркестар, Симфониски оркестар Хамбург. Ѓерѓ Лигети и Алфред Гариевич Шнитке предавале на високата за школа за музика и театар.
Од германската премиера на Мачки во 1985, постојано има мјузикли кои се играат во градот, вклучувајќи ги The Phantom of the Opera, The Lion King, Dirty Dancing и Dance of the Vampires. Оваа густина, што е највисока во Германија, делумно се должи на главната музичка продукциска компанија Stage Entertainment, која има седиште во градот.
Хамбург е родното место на Јоханес Брамс, кој ги поминал раните години во градот. Хамбург, исто така, е родното место и дом за познатиот композитор Оскар Фетрас за валцери, кој го напишал познатиот валцер „Mondnacht auf der Alster“ (Месечева ноќ на Алстер).
Пред почетното снимање на групата и понатамошното ширење на славата, Хамбург обезбедил пресој и место за вршење на настапите на The Beatles од 1960 до 1962. Хамбург има произведено бројни поп-музичари. Идентичните браќа близнаци Бил Каулиц и Том Каулиц од рок бендот Токио хотел живеат и имаат студио за снимање во Хамбург, каде ги снимиле нивниот втор и трет албум, Zimmer 483 и Humanoid. Пејачката Нена, исто така, живее во Хамбург. Постојат германски хип-хоп групи, како што се Fünf Sterne deluxe, Samy Deluxe, Beginner и Fettes Brot. Постои и значителна алтернативна и панк сцена, која се одржува околу Rote Flora, сквотерски поранешен театар, кој се наоѓа во Штерншанце. Хамбург е познат по оригиналниот вид на германска алтернативна музика наречена Hamburger Schule („Училиште Хамбург“), термин користен за бендовите како Tocotronic, Blumfeld, Tomte или Kante.
Градот бил главен центар за хеви метал музиката во 1980-тите. Helloween, Running Wild и Grave Digger започнале во Хамбург. Индустриски рок бендот KMFDM бил исто така создаден во Хамбург, првично како изложбен уметнички проект. Влијанието на тие и други бендови од областа, помогнале да се основа подвидот пауер метал.
Хамбург има различна психоделична транс-заедница, со издавачки куќи како што е Spirit Zone.
Фестивали и регуларни настани
Хамбург е познат по неколку фестивали и регуларни настани. Некои од нив се улични фестивали, како што е геј-парадата Christopher Street Day или саемот Алстер,, кој се одржува на Биненалстер. Hamburger DOM е најголемиот панаѓур во Северна Германија, кој се одржува трипати годишно. Hafengeburtstag е панаѓур посветен на роденденот на пристаништето во Хамбург со забава и бродска парада. Мото-служба во црквата Свети Михаил привлекува десетици илјади мотористи. Божиќните пазари во декември се одржуваат на плоштадот на Градскиот дом, но и на други места. Долгата ноќ на музеи нуди еден влез за околу 40 музеи до полноќ. Деветтиот Фестивал на културите бил одржан во септември 2011, прославувајќи го мултикултурниот живот. Филмски фестивал Хамбург — филмски фестивал кој потекнува од 1950-тите како Филмски денови (германски: Film Tage) — прикажува широк спектар на филмови. Хамбуршки саем и конгрес нуди место за трговски изложби, како hanseboot, меѓународно бродско шоу или Du und deine Welt, големо потрошувачко шоу.
Храна
Оригинални хамбуршки јадења се Birnen, Bohnen und Speck (долносаксонски Birn, Bohn un Speck, грашок печен со круши сланина), Aalsuppe (долносаксонски: Oolsupp) — често грешена од германското значење за „супа од јагула“ (Aal/Ool се преведува ‘eel’), но името можеби доаѓа од долносаксонското allns, што означува “all”, “сè и кујнски мијалник”, не особено јагула. Денес, јагулата е често користена на особени вечери. Тука е Bratkartoffeln (долносаксонски: Brootkartüffeln, пржени компири), Finkenwerder Scholle (долносаксонски: Finkwarder Scholl, пржена риба), Pannfisch (пржена риба), Rote Grütze (долносаксонски: Rode Grütt, поврзано со данското rødgrød, вид на летен пудинг направен главно од бобинки и главно се служи со крем, како данското rødgrød med fløde) и Labskaus (мешавина од солено говедско месо, пире од компири и цвекло, поврзано со норвешкото lapskaus и ливерпулското lobscouse).
Alsterwasser (упатува на реката во градот Алстер со нејзините две езера во центарот на градот создадени за каптирање е локалното име за вид на шенди, фантастични еднакви делови на пиво и газирана ломонада (Zitronenlimonade), ломонада направена со додавање на пиво.
Постои интересно регионално десертно печиво наречено Franzbrötchen. Личи како сплескан кроасан, Franzbrötchen е нешто слично во подготвувањето, но вклучува цимет и фил од шеќер, често со суво грозје или кафеар шеќер. Името може да се однесува на изгледот како ролна (како кроасаните) – franz изгледа е кратенка од französisch, означувајќи „француски“, кое ќе го направи Franzbrötchen или „француски лепчиња“. Обично, завитканите лепчиња се во овална форма и се варијација од францускиот леб. Локалното име е Rundstück („вртен дел“ ретко отколку повеќекористеното германско Brötchen, деминутивна форма за Brot “леб”), поврзано со данското rundstykke. Всушност, не се нималку идентично, но кујните во Хамбург и Данска, особено во Копенхаген имаат многу заедничко. Ова особено ги вклучува сендвичите од сите видови, особено со пушена или кисела риба. Американскиот хамбургер изгледа од развиен од хамбуршкото Frikadelle: пржено месо (обично поголеми и подебели од американските) направено од мешавина на говедско месо, натопен бајат леб, јајца, исецкан лук, сол и бибер, обично служен со компири и зеленчук, како и секое друго месо. Оксфордскиот речник го дефинирал Hamburger steak во 1802: понекогаш пушено и посолени парчиња месо, според некои извори, дошло од Хамбург во Америка.
language
Како што е типично за Северна Германија, оригиналниот јазик на Хамбург е долногермански, обично се нарекува како Hamborger Platt (германски: Hamburger Platt) или Hamborgsch. Од големата германизација започната во раниот 18 век, различни долногермански дијалекти се развиле (контактни врсти на германски и долногермански). Првично, имало голем број на варијанти на Missingsch, најпознатиот е нископрестижниот на работничката класа и оној повеќе буржоазиски Hanseatendeutsch (ханзин германски), иако терминот се користи за благодарност. Сите од овие се во одреден степен на одумирање, поради влијанието на стандардниот германски јазик користен во образованието и од медиумите. Меѓутоа, поранешната важност на долногерманскиот е препознатлива во неколку песни, како што се познатите морски песни Hamborger Veermaster, пишувани во 19-от век, кога долногерманскиот бил користен многу повеќе.
Туризам
Туристите играат важна улога во економијата на градот. Во 2007, Хамбург привлекол повеќе од 3.985.105 посетители со 7.402.423 ноќевања. Туристичкиот сектор вработува повеќе од 175.000 луѓе со полно работно време и остварува 9,3 милијарди евра приходи, правејќи ја туристичката индустрија главна економска сила во метрополитенскиот регион Хамбург. Хамбург има една од најбрзо растечките туристички индустрии во Германија. Од 2001 до 2007, ноќевањата во градот се зголемиле за 55,2% (Берлин +52,7%, Мекленбург-Западна Померанија +33%).
Типичната посета на Хамбург вклучува тура околу градското собрание и големата црква Свети Михаил (наречена Мишел) и посета на стариот складиштен округ (Speicherstadt) и шеталиштето на пристаништето (Landungsbrücken). Автобусите за разгледување ги поврзуваат овие точки на интерес. Бидејќи Хамбург е еден од светските најголеми пристаниште, многуте посетители земјаат еден од бродовите за разгледување на пристаништето и/или каналите (Große Hafenrundfahrt, Fleetfahrt) кои започнуваат од Landungsbrücken. Главните одредишта, исто така, вклучуваат и музеи.
Многу посетители се шетаат навечер околу областа на Репербан во квартот Ст. Паули, најголемиот европоски црвена улица и дом на стриптиз-клубови, бордели, барови и ноќни клубови. Пејачот и глумец Ханс Алберс е силно поврзуван со Ст. Паули и ја напишал неофицијалната соседска химна, „Auf der Reeperbahn Nachts um Halb Eins“ во 1940-тите. The Beatles настапувале на Репербан рано во нивните кариери. Други, го претпочитаат полежерното соседство Schanze (Шанце) со неговите улични кафулиња или скара на една од плажите долж реката Елба. Познатата хамбуршка зоолошка градина, Tierpark Hagenbeck, била основана во 1907 од Карл Хагенбек како прва зоолошка градина.
Некои посети на Хамбург имаат особен интерес, особено за мјузиклите, спортските настани, саемите или конвенции. Во 2005, просечен посетител останувал по две ноќи во Хамбург.
Поголемиот дел од посетителите доаѓаат од Германија. Повеќето странци се Европејци, особено од Обединетото Кралство (171.000 ноќевања), Швајцарија (околу 143.000 ноќевања) и Австрија (околу 137.000 ноќевања). Најголемата група надвор од Европа доаѓа од САД (129.000 ноќевања).
Терминалот за крстувачки бродови е исто така важен. Queen Mary 2 доаѓа во Хамбург регуларно од 2004 и има шест закажани пристигнувања од 2010 па досега.
Англиска култура
Постојат неколку англиски заедници во Хамбург, како што се Каледонско здружение Хамбург, Британски клуб Хамбург, Британски и Комонвелт Ланчеон клуб, Професионален женски форум. Американски и меѓународни англиски организации се Американскиот клуб Хамбург, Американски женски клуб, Англиски јазичен сојуз и Германско-американски женски форум.
Споменици
Споменикот за успешниот англиски инженер Вилијам Линдли, кој го реорганизирал, започнувајќи во 1842, водоводниот и канализацискиот систем и така помогнал во борбата против колерата, се наоѓа близу железничката станица Баумвал во улицата Форзецен (Vorsetzen).
Во 2009, повеќе од 2.500 „пречки“ (Stolpersteine) биле поставени, изгравирани со имињата на депортираните и убиените граѓани. Вметнати во тротоарите пред нивните поранешни домови, блоковите се поставени со цел да го привлечат вниманието за жртвите од нацистичкиот прогон.
Стопанство
Во 2007, бруто-домашниот производ (БДП) изнесувал 88,9 милијарди евра. Градот има највисок БДП по глава на жител во Германија – 50.000 евра по глава на жител – и релативно висока стапка на вработеност, на 88 проценти од работоспособното население, вработено од над 120.000 бизниси. Во 2007, просечниот доход по вработен бил 30.937 евра.
Пристаниште
Најважната економска единица за Хамбург е пристаништето во Хамбург, кое е трето во Европа, веднаш по Ротердам и Антверпен и 9-то во светот со размена на стоки од 9,8 милиони карго и 134 милиони тони добра во 2007. По повторното обединување на Германија, Хамбург го обновил источниот дел од неговата околина, станувајќи далеку најбрзо растечко пристаниште во Европа. Меѓународната трговија е исто така причина за големиот број конзулати во градот. Иако се наоѓа на 68 километри внатре од морето на Елба, се смета за морско пристаниште, поради неговата можност да тргува со големи прекуокеански бродови. Хамбург, заедно со Сиетл и Тулуза, е важна локација на цивилната воздушна индустрија. Ербас, кој има фабрика во Финкенвердер, вработува над 13.000 луѓе.
Тешката индустрија ги вклучува челичната, алиминиумска, бакар и голем број на бродоградилишта, како што е Blohm + Voss.
Медиуми
Хамбург бил една од локациите за филмот Tomorrow Never Dies на серијата Џемс Бонд. Улицата Репербан била повеќепати локација за многу сцени, вклучувајќи го филмот за Битлси од 1994 Backbeat.
Здравствен систем
Хамбург има 54 болници. Универзитетскиот медицински центар Хамбург-Епендорф, со околу 1.300 кревети, сместува голема медицинска школа. Исто така, постојат помали приватни болници. На 31 декември 2007, имало околу 12.600 кревети во Хамбург. Градот имал 1.061 дневни центри за деца, 3.841 лекар во приватни ординации и 462 аптеки во 2006.
Сообраќај
Мостови и тунели ги поврзуваат северните и јужните делови на градот, како што се стариот Елпски тунел (Alter Elbtunnel) сега главна туристичка знаменитости и Елпски тунел (Elbtunnel) над кој поминува автопат.
Аеродромот Хамбург е најстариот аеродром во Германија, сè уште во функција. Исто така, постои и помалиот Аеродром Хамбург-Финкенвердер, користен единствено како аеродром на компанијата Ербас. Некои авиопревозници го користат аеродромот во Либек, опслужувајќи го Хамбург.
Претставката на регистарските таблички во Хамбург бил и повторно е „HH“ (Hansestadt Hamburg, македонски: Ханзин град Хамбург) помеѓу 1906 и 1945 и повторно од 1956, а не само една единствена буква, што обично се користи за големите градови од реформата за регистарски таблички во 1956, како што е B за Берлин или M за Минхен. Претставката „H“ се користи за Хановер од 1956. Меѓутоа, „H“ била претставка на Хамбург во годините помеѓу 1945–1947.
Јавен превоз
Јавниот превоз со железница, автобуси и бродови е организиран од заедничко вложување помеѓу сообраќајните компании. Билетите се продаваат од една компанија на Hamburger Verkehrsverbund („Хамбуршки сообраќаен сојуз“) (HVV) важат за сите други услуги на компанијата HVV. HVV бил првата организација од овој вид во светот.
Девет големи транзитни железнички линии кои поминуват низ градот се ‘рбетот на јавниот сообраќај на Хамбург. Hamburg S-Bahn (надземен железнички систем) системот се состои од шест линии, а Хамбург У-Железница има три линии. U-Bahn е скратено за Untergrundbahn (подземна железница). Приближно 41 километри од 101 километар на метрото е подземја; повеќето од пругите се на насипи, мостови или на земја. Постарите жители сè уште зборуваат за системот како Hochbahn (нивелирана железница), исто така бидејќи оперативната компанија на метрото е Hamburger Hochbahn. Други железнички системи, AKN железница, ги поврзува сателитските градови во Шлезвиг-Холштајн со градот. На одредени правци, регионалните возови на главната германска железничка компанија Deutsche Bahn AG и регионалните metronom возови може да се користат со билетот за јавен превоз на HVV, исто така. Освен трите поголеми станици во центарот на Хамбург, како што се главната железничка станица Хамбург, железничка станица Хамбург-Дамтор или железничка станица Хамбург-Алтона, регионалните возови тешко застануваат во градот. Трамвајската мрежа била прекината во 1978.
Празнините во железничката мрежа се пополнува со повеќе од 600 автобуски линии. Хамбург нема трамвај или тролејбуси, но има пилот-проект за водородни автобуси. Автобусите се движат често во текот на работните часови, некои автобуси на некои линии возат често на секои 2 минути. Во предградијата и на специјални викенди, ноќните линии може да возат на секои 30 минути или подолго.
Црква „Св. Никола и Св. Ѓорѓи“ - Орах
'''Св. Никола и Св. Великомаченик Ѓорѓи или Двојна црква''' — поствизантиска православна црква во кумановското село Орах, Општина Старо Нагоричане. Му припаѓа на Кумановско-кратовското архијерејско намесништво во Кумановско-осоговската епархија на МПЦ - ОА. Прогласена е за културно наследство на Македонија.
Хамбург
Јавен превоз
Има шест фериботски линии долж реката Елба, управува од компанија HADAG. Додека, главно се користено од граѓаните на Хамбург и пристанишните работници, тие може да се искористат и за разгледување на градот.
Црква „Св. Никола и Св. Ѓорѓи“ - Орах
Храмот е сместен во маалото Балијци. Претставува уникатна двојна црква посветена на двајца светци со два одделни влеза и две апсиди на исток. Двата кораба са засводени со полукружни сводови. Храмот датира од крајот на XVI или почетокот на XVII век. На северниот ѕид се насликани сцени од страданијата на Христос, а на јужниот се сцени од големите празници. Фреските во северниот кораб се постари, од времето на изградбата на црквата, а во јужниот се од 1873 г. Црквата има висок дрвен иконостас од 1893 г. Вратите на јужниот кораб се од втората половина на XVI век, дело на скопско-призренско ателје и се единствениот зачуван дел од првичниот иконостас. Изработени се од оревово дрво и се хармонично копаничарско дело.
Хамбург
Јавен превоз
Меѓународниот аеродром кај Хамбург-Фулсбител, со службено име „Аеродром Хамбург“ (IATA: HAM, ICAO: EDDH) — петтиот најголем аеродром во Германија и најстариот аеродром во Германија, основан уште во 1912. Се наоѓа на околу 8 километри од центарот на градот. Околу 60 авиопревозници обезбедуваат услуги до 125 одредишта, вклучувајќи некои прекуокеански одредишта, како што се Њујорк, Дубаи, Торонто и Техеран. Lufthansa е главниот превозник. Lufthansa управува со најголемите објекти за одржување на аеродромот во Хамбург.
Вториот аеродром во Хамбург е Хамбург-Финкенвердер (IATA: XFW, ICAO: EDHI). Се наоѓа околу 10 километри од центарот на градот и е недостапен за јавноста, бидејќи е користен од страна на Ербас. Тоа е втората најголема фабрика на Ербас, по таа во Тулуза и третата најголема воздухопловна фабрика по Сиетл и Тулуза. Фабриката Финкенвердер ги довршува видовите на авиони за A318, A319, A321 и А380.
Комунални услуги
Електричната енергија за Хамбург и Северна Германија е обезбедувана од Vattenfall Европа, порано покраинската државна Hamburgische Electricitäts-Werke. Ватенфал Европа управува со три јадрени цетрали близу Хамбург: АЕЦ Брокдорф, АЕЦ Брунсбител и АЕЦ Кримел. Сите се планирани да бидат затворени. Исто така постојат и централи на јаглен во Ведел и Морбург и на гориво во квартот Хафен Сити. VERA Klärschlammverbrennung ги користи биомасите од пречистителната станица за отпадни води Хамбург; Pumpspeicherwerk Geesthacht е пумпа за складирање и централата за биомаса е Müllverwertung Borsigstraße.
Спорт
Хамбург понекогаш е нарекуван спортски главен град на Германија, бидејќи ниеден друг град нема повеќе тимови во првите лиги и меѓународни спортски настани.
ФК Хамбург (или „Хамбургер“) — еден од најуспешните клубови во Германија, е фудбалски клуб во Бундеслигата. Хамбургер е најстариот клуб од Бундеслигата, кој игра во лигата од нејзиниот почеток во 1963. HSV е шесткратен германски првак, трикратен победник во германскиот куп и триумфирал во Европскиот куп во 1983 и двапати има играно во групната фаза на Лигата на шампиони: во 2000/2001 и во 2006/2007. Тие играат на Арена Имтех (просечна присутност во сезоната 06/07 било 56.100). Покрај тоа, ФК Занкт Паули е фудбалски клуб во втората Бундеслига кој дошол на второто место во сезоната 2009/2010 и се квалификувал да игра заедно со ФК Хамбург во првата лига за првпат од сезоната 2001/02. Занкт Паули игра на стадионот Милернтор.
Хамбург Фризерс го претставува Хамбург во DEL, прва лига во хокеј на мраз во Германија. РК Хамбург го претставува Хамбург во германската ракометна лига. во 2007, Хамбург победи во европскиот куп на купот на победниците. Двата тима играат во O2 World (Хамбург).
Хамбург е предводник во домашниот хокеј на трева и доминира како во машката, така и во женската Бундеслига. Во Хамбург се наоѓаат многу врвни клубови, како што се ХК Уленхорстер, ХК Харверстерхудер и ХК На Алстер.
Hamburg Warriors се едни од најдобрите лакрос-клубови во Германија. Клубот неизмерно пораснал во последниве неколку години и вклучува најмалку еден младински тим, три машки и и два женски клуба. Клубот учествува во германскиот сојуз за лакрос. Hamburg Warriors се дел од Harvestehuder Tennis- und Hockey-Club e.V (HTHC).
Постојат и Хамбург Докерс, клуб во австралиски фудбал. Тимот на ФК Занкт Паули доминира во женското рагби во Германија. Други прволигашки клубови се VT Aurubis Hamburg (одбојка), Hamburger Polo Club и Hamburg Blue Devils (американски фудбал). Има и неколку клубови во мали спортови, како што се четирите крикет-клубови.
Централниот терен на тенискиот комплекс Ам Ротенбаум, со капацитет од 13.200 луѓе, е најголемиот во Германија.
Хамбург е домаќин и на коњски настани кај Reitstadion Klein Flottbek (Германско дерби во скокање и дресура) и Horner Rennbahn. Хамбуршкиот маратон е најголемиот маратон во Германија, по тој во Берлин. Во 2008, 23.230 учесници биле регистрирани. Настаните во светската турнеја во велосипедизам, UCI ProTour трката Ватенфал Класик и настанот во Светскиот куп во триатлон ITU Hamburg City Man, исто така, се одржуваат тука.
Арената Имтех (порано AOL Arena или HSH Nordbank Arena и службено Volksparkstadion) била користена како еден од стадионите за Светското првенство 2006. Во 2010, УЕФА го одржува финалето на УЕФА Европа лига во арената.
Образование
Образовниот систем е управуван од министерството за образование и стручна обука (Behörde für Schule und Berufsbildung). Системот има приближно 160.000 ученици во 245 основно училишта и 195 средни училишта во 2006. Има 33 јавни библиотеки во Хамбург.
Седумнаесет универзитети се наоѓаат во Хамбург, со околу 70.000 универзитетски студенти, вклучувајќи и 9.000 странци. Шест универзитети се јавни, вклучувајќи го и најголемиот, Хамбуршки универзитет (Universitaet Hamburg) со универзитетскиот медицински центар Хамбург-Епендорф, Висока школа за музика и театар Хамбург, Универзитет за применети науки Хамбург и Технички универзитет Хамбург. Седум универзитети се приватни, како што се Правно училиште Буцериус. Градот, исто така, има помали приватни високи школи и универзитети, вклучувајќи многу религиозни и специјализирани институции, како што се Универзитет Хелмут Шмит (порано Универзитет на сојузните вооружени сили Хамбург).
Збратимени градови
Хамбург има девет збратимени градови околу светот. Дар ес Салам, Танзанија станал најновиот збратимен град во 2010.
Гифхорн (округ)
Гифхорн (Gifhorn) — округ (Landkreis) во сојузната покраина Долна Саксонија, Германија.
Географија
Округот се наоѓа на границата со сојузната покраина Саксонија-Анхалт и се протега од јужниот крај на Линебуршкото поле (Lüneburger Heide) на север до предградијата на Брауншвајг и Волфсбург на југ. Реката Алер влегува во округот на југоисток, тече низ градот Гифхорн, а во нејзе се влеваат реките Изе и Окер и излегува од округот на запад. Јужниот терминал на Страничниот Канал на Елба на Средногерманскиот Канал се наоѓа во Едесбител во округот.
Се граничи со (од југ надесно) округот Хелмштет, градовите Волфсбург и Брауншвајг, окрузите Пајне, Хановер, Целе и Илцен и со сојузната покраина Саксонија-Анхалт (окрузите Алтмаркрајс Залцведел и Берде).
Најниската точка во округот се наоѓа во реката Алер близу Миден (46 метри), додека највисоката точка во округот се наоѓа близу Шпракензел (124 метри).
Историја
Округот бил основан во 1885 година од пруската влада. Во 1932 година, поранешниот округ Изенхаген станал дел од округот (северниот дел на денешниот округ). Градот Волфсбург првично бил дел од округот, но станал слободен град во 1951 година. Во 1974 година, округот повторно изгубил делови од својата територија, кога градот Фалерслебен бил припоен кон Волфсбург.
Грб
Лавот како и срцата се хералдички симболи на Линебург, а округот со векови бил дел од некогашното Војводство Брауншвајг-Линебург, а на кратко и во Војводството Гифхорн. Трубата го симболизира слогот „хорн“ во зборот Гифхорн, кој означува „труба“.
Библиотека „Браќа Миладиновци“ - Радовиш
Библиотеката „Браќа Миладиновци“ во Радовиш била формирана во 1957 година. Денес располага со книжен фонд од околу 45 000 примероци. Библиотеката е целосно реновирана и модернизирана во 2006 година. Формирана е класична читална, читална за перодика, компјутерски центар опремен со седум терминали, скенер, печатари црно-бел и во боја, фотокопир, мултимедијално катче кое на корисниците им овозможува постоечката опрема да ја користат за да слушаат музика, да гледаат филмови и да користат мултимедијални публикации со помош на слушалки. .
Историја
Библиотеката била формирана во 1957 година. Иницијатор за формирањето бил Мориц Романо кој во тој период бил на висока партиска функција во тогашната Штипска Околија со седиште во Штип. Библиотеката била со скромен книжен фонд од околу 500 книги, сместена во приватна куќа на ул „Маршал Тито“.
На почетокот таа била под надлежност на тогашниот Народен Одбор на општина Радовиш. Прв библиотекар кој се вработил во библиотеката бил Ацо Караманов(Шлинтата).
Со формирањето на работничкиот универзитет „Киро Донев“ - Радовиш во 1962 година, библиотеката влегува во негов состав. Додека била во составот на РУ „Киро Донев“ библиотеката била со име Градска библиотека. Од составот на РУ „Киро Донев“ се одвоила во 1992 година кога го добила и името „Брака Миладиновци“. Предлогот библиотеката да го носи името “Брака Миладиновци“ бил на Петар Трајанов сегашен директор на библиотеката чиј предлог бил поддржан и од вработените во библиотеката. По одвојувањето од составот на РУ „Киро Донев“ - Радовиш во 1992 година па до денес таа е самостоен правен субјект.
Најсветла дата во историјата на библиотеката била 20 април 2006 година, кога започнала нејзината целосна реконструкција, адаптација и модернизација и 6 септември 2006 година кога се пуштила во употреба новата современа и модернизирана библиотека. Реконструкцијата и модернизацијата на библитеката „Брака Миладиновци“ била поддржана со проектот „Пријателски библиотеки за сите грагани“ со Програмата за развој на Обидинетите Нации (УНДП) финансирана од Кралството Норвешка. Вкупната вредност на донацијата изнесувала 72 000 долари. Модернизацијата и адаптацијата на библиотеката ја помогнало и локалната самоуправа во Радовиш со 10 000 долари и со доделување на 130 м² нова станбена површина на трајно користње на библиотеката.
Книжен фонд
На слободен пристап на корисниците на библиотеката им е достапен книжен фонд од околу 45 000 примероци. Библиотеката има и образовен карактер па се набавуваат и образовни и стручни публикации и книги на странски јазици.
Цинк хидроксид
Цинк хидроксид Zn(OH)2 е неорганско хемиско соединение.
Харпија
Харпиите биле сестри на Ирис, односно ќерки на Тавмант и океанидата Електра. Трите харпии се: Ела (брза како бура), Келена (темната) и Окипета (брзолета). Една од харпиите, Подарго (брзонога), била мајка на коњите од Ахил, Балиј и Ксант, чиј татко бил западниот ветер Зефир. Хесиод ги нарекува две „прекрасни влакнести“ суштества, па во грнчарската уметност харпиите се претставени како крилести убавици. Харпиите како грди крилести жени-птици (на пример, кај Евменидите од Есхил) се подоцнежен производ, заради помешувањето со сирените. Римските и византиските автори ја детализирале нивната грдотија.
2064
2064 (Римски бројки) ќе биде престапна година според грегоријанскиот календар. Тоа ќе биде 2064 година од новата ера, 64. од третиот милениум, 64. од XXI век и петта од 2060-тите.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7572 и 7573 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6814 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5824 и 5825 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2817.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 2064 година се протега во 4700 и 4701, додека според второто гледиште, годината трае во текот на 4760 и 4761 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2607. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1486 и 1487 исламска година.
Регистриран заштитен знак
Регистриран заштитен знак е посебен знак кој покажува на определена поединечна или бизнис организација или некој друг правен субјект, кој исклучиво се идентификува со своите потрошувачи преку овој знак од останатите ентитети. Регистрираниот заштитен знак е интелектуална сопственост и вообичаено е поврзан со име, збор, фраза, лого, симбол, дизајн, слика или комбинација од овие елементи.
Регистриран заштитен знак е карактеристичензнак или индикатор кој се користи од страна на поединец, бизнис организации, или други правни лица за да го идентификуваат производот или услугата до потрошувачот и со тоа да направат разлика на своите производи или услуги од оние на другите лица.
Сопственикот на регистрираниот заштитен знак, може да отпочне правна постапка со цел да спречи неавторизирана употреба на заштитниот знак. Исто така овој термин може да се употреби за јасно препознатливи атрибути кај познати личности.
Регистрираниот заштитен знак може да биде означен од страна на следните симболи:
Томас Семјуел Кун
Томас Семјуел Кун (англ. Тhomas Samuel Kuhn) (18 јули 1922 - 17 јуни 1996) бил еден од најдобрите интелектуалци, историчари и филозофи на науката во 20 век. Со својата книга „Структура на научната револуција“ од 1962 година, влијаел врз академнските кругови, но и врз усовршувањето на науката. Четири децении после објавувањето, темите на Куновите дела и натаму не се исцрпени. Починал од рак во 73 година од животот.
Животопис
Томас Кун, синот на инженерот Семjуел Кун и Минете Строк Кун, роден е во Синсинати, во државата Охајо, на 18 јули 1922 година. Завршил училиште во Ватертаун, во 1940 година, добивајќи ја наградата за посебна заинтересираност и ангажирање во областа на математиката и физиката. Дипломирал на Харвард во 1943 година, а подоцна на истиот универзитет и докторирал. Предавал на големи светски универзитети, како Харвард, Беркли и Пристон. Додека бил во Беркли го напишал своето најпознато дело „Структура на научните револуции“. Бил оженет двапати и имал три деца. Во 1994 година му е дијагностициран рак во градите, од што после две години подоцна умрел.
Регистриран заштитен знак
Регистриран заштитен знак е обично име, збор, фраза, лого, симбол, дизајн, слика, или комбинација на овие елементи.
Томас Семјуел Кун
Состав на научната револуција
Состав на научната револуција (англиски: The Structure of Scientific Revolutions) е објавена првобитно како статија во Интернационалната енциклопедија, како спој од науки (англ. International Encyclopedia of Unified Science) од страна на филозофите од Виенскиот кружок. Го отсликува развојот на науката на начин до којшто до тогаш не беше прикажан. Научното истражување се сосотои од делови или пасуси коишто ја сосотојат формалната теорија, класичниот експеримент и проверен метод. Научниците, природно, ја прифаќаат моменталната доминантна теорија, и пробуваат да ја прошират дополнително објаснувајќи други теории, збунувачки податоци и воспоставувајќи прецизни мерки на стандардот и на појавата. Тоа може да доведе до нерешителни теоретски или експериментални проблеми кои ги истакнуваат прецизните мерки, стандарди и појава. Тоа може да доведе до нерешителни теоретски или експериментални проблеми кои ја истакнуваат самата парадигма. Единствено решение тогаш претставува удвојување на новата парадигма. Коперниковиот хелиоцентричен систем и замената на Њутновата механика со општата теорија на релативните рабори, се примери на смената на две парадигми. Доаѓа до прашање и традиционалниот концепт на научниот напредок, како постепено, кумулативно стекнување на знаењето, кое подразбира рационално избрани експериментални заедници. Кун тврди дека всушност парадигмата ја одредува типот на експерименти кои ќе се користат научно, прашањата коишто ќе ги постави, како и проблеми кои ќе се сметаат за важни. Смената на парадигни воедно и ги инспирира научниците да ги умерат различно своите истражувања.
Регистриран заштитен знак
Исто така постојат и голем број на неконвенционални регистрирани заштитни знаци, како што се знаци кои не спаѓаат во овие стандардни категории, оние кои се засновани на боја, мирис, или звук.
Томас Семјуел Кун
Состав на научната револуција
Концептот на Куновите парадигми пронајде широка примена во областа на политичката наука, економија, социологија и менаџмент.
Делото на Кун
Кун својот академски живот го започнал како физичар. Потоа се определува за историја на науката, за да подоцна го заинтересира и филозофијата на науката. Напишал три книги, Коперникова револуција (англ. The Copernican Revolution), втората е Структура на научната револуција а во третата се истакнати неговите најважни истражувања (англ. The Essential Tension). Во првата книга објавена во 1957 година, Томас Кун го проучува развојот на хелиоцентричниот систем. Историчар на науката, по него има две неамбициозни задачи - да открие кој и кога открил некоја теорија или закон и да објасни како дошло до тешкотии или евентуални грешки. Напишаната историја на науката на тој начин, претставува лошо напишан туристики водич, вели Кун, затоа што претпоставува дека однапред се знае што е реално, а што не. Историчарот избира некоја од понудените алтернативи, што доведуваат до интелектуални стагнации. Тоа е предуслов за радикален почеток. Оваа тема е обработена во неговото најпознато дело, во кое ја истакнува идејата дека научниот развој е основан на парадигма.
Регистриран заштитен знак
Сопственикот на регистрираниот заштитен знак може да започне правна постапка за да се спречи неовластено користење на неговиот заштитен знак. Често правото за ова е познато и како "обичајно право". Нерегистриран знак е обично само заштитен во географската област во која се користи или географските области во која се очекува дека може да се прошири.
Терминот регистиран заштитен знак е исто така се користи неформално за било кој атрибут по кој едно лице е лесно да се идентификува, како што се познатите одлики на познатите личности. Кога знакот се користи за услуги, а не за производи, понекогаш може да се нарече и заштитен знак за услуга, особено во САД.
Основни концепти
Oсновната функција на регистриран заштитен знак е да се идентификува исклучиво комерцијален извор или потекло на производи или услуги. Со други зборови, заштитните знаци служат за да се идентификува одредена фирма како извор на стоки или услуги. Користењето на знакот на овој начин е познат како употреба на регистриран заштитен знак. Постојат и одредени ексклузивни права за регистриран заштитен знак, преку кои може да се спроведе тужба за заштитен знак.
Треба да се напомене дека правата на регистрираниот заштитен знак обично се јавуваат заради употреба или за да се задржат ексклузивни права над тој знак во врска со одредени производи или услуги, под претпоставка дека не постојат никакви други приговори.
Разната стока и услуги се класифицирани од страна на Меѓународниата класификација на стоки и услуги во Ница во 45 класи на регистрирани заштитни знаци (1-34 покриваат стока и 35-45 услуги). Идејата на овој систем е да се одреди и ограничи продолжувањето на правото на интелектуална сопственост со утврдување на тоа кои стоки или услуги се покриени од страна на знакот и да ги обедини класификациите на системите ширум светот.
Историја
Иако постојат многу спорови, ковачите на мечеви во Римско Царство се сметаат за првите корисници на регистрирани заштитни знаци.
Други значајни регистрирани заштитни знаци кои се користат долго време се Löwenbräu, чиј заштитен знак е сликата на лав од 1383,, и Стела Артоа, која се користи од 1366 година.
Регистрирани заштитни знаци вклучуваат регистрирање на знакот со владата. Најстарите регистрирани заштитни марки во различни земји се:
Во 1980 година, имало помалку од десет илјади регистрирани заштитни знаци во САД. Во 2011 година, има повеќе од 300.000.
Симболи
Двата симболи поврзани со американските заштитни знаци ™ (заштитен симбол) и ® ( регистриран заштитен симбол) претставуваат статус на знакот и соодветно неговото ниво на заштита. Додека ™ може да се користи со било кое обичајното право за употреба на знак, ® може да се користи од страна на сопственикот на знакот по регистрација со релевантните национални органи, како што е канцеларијата за Патенти и регистирани заштитни знаци во САД (USPTO или del Torrente).
Терминологија
Термините како "знак", "бренд" и "лого" понекогаш се мешаат со "заштитен знак". "Заштитен знак", исто така вклучува било кој уред, бренд, етикета, име, потпис, збор, писмо, број, обликот на стоки, пакување, боја или комбинација од бои, мирис, звук, движење или било која комбинација која е способна за разликување на стоките и услугите на еден бизнис од оние на другите. Мора да биде овозможена за графичко претставување и мора да се применува за стоката или услугите за кои е регистрирана.
Специјализираните типови на регистриран заштитен знак содржат сертифицирана марка и, колективна трговска марка и дефанзивна трговска марка. Марка која популарно се користи да се опише еден производ или услуга (наместо да прави разлика на производ или услуги од оние на трети страни) понекогаш е позната како генерален заштитен знак. Ако знакот станува синоним за тој производ или услуга до степен до кој сопственикот не може да ги спроведе своите сопственички права, заштитниот знак станува генерички.
Регистрација
Законот го смета заштитниот знак како форма на сопственост. Комерцијално право во однос на заштитниот знак може да се воспостави преку моментално користење на пазарот, или преку регистрација на заштитниот знак во канцеларијата за регистрација на одредена јурисдикција. Во некои јурисдикции, правата на заштитниот знак може да се утврдат преку едниот или двата начина. Одредени јурисдикции, генерално, не ги признаваат правата преку употреба. Ако сопствениците на заштитните знаци немаат регистрации за нивните ознаки во такви јурисдикции, степенот до кој тие ќе бидат во можност да ги остварат своите права преку постапката за заштитен знак ќе бидат ограничени. Во случај на спор, овој диспаритет на правата често е нарекуван "прво да поднесе" наспроти "прво да се користи." Други земји, како Германија, нудат ограничена количина на обичајните права за нерегистрирани знаци каде за да добијат заштита, стоките или услугите мора да заземаат многу значајна позиција на пазарот - каде тоа би можело да биде 40% или повеќе процентен удел на пазарот за продажба во одредена класа на стоки или услуги.